Apstiprināts: 2018.gada 13.martā

**Latvijas Biomedicīnas pētījumu un studiju centra**

**ATKLĀTS KONKURSS**

# BMC 2018/76

**antivielu IEGĀDE**

## NOLIKUMS

Rīga

1. **Pasūtītājs**

1.1. APP “Latvijas Biomedicīnas pētījumu un studiju centrs” (BMC),

adrese: Rātsupītes iela 1 k-1, Rīga, LV-1067, Latvija

Zinātniskās institūcijas reģistrācijas numurs: 181002,

Nodokļu maksātāja reģ. Nr.LV90002120158,

AS SEB banka, kods: UNLALV2X

LV36UNLA0001000609671

Tālrunis (371) 67808200, Fakss (371) 67442407

1. **Finansējuma avots**

2.1. Finansējuma avots - Zinātnisko projektu finansējums, tai skaitā, bet ne tikai, Eiropas Reģionālā attīstības fonda projektu līdzekļi:

1.1.1.1/16/A/054 “Gripas vīrusa hemaglutinīna stalka peptīda diagnostiskais un imunoprotektīvais potenciāls: jaunu vakcīnu prototipu izstrāde”, 1.1.1.1/16/A/055 “Orfāno ar G-proteīnu saistīto receptoru, peptīdu dabas ligandu skrīnēšanas sistēmas izstrāde”, 1.1.1.1/16/A/272 “H.pylori eradikācijas kursa ilglaicīgā ietekme uz zarnu trakta mikrobiomu un skrīnēšanas sistēmas izstrāde paplašināta spektra beta laktamāzes kodējošo gēnu noteikšanai feču paraugos”, 1.1.1.1/16/A/101 “Apbedījuma vides mikrobioma nozīme biomolekulārajā arheoloģijā un senās tuberkulozes izpētes procesos”, 1.1.1.1/16/A/044 “Babezioze Latvijā: epidemioloģiskie un diagnostiskie pētījumi riska novērtēšanai”, 1.1.1.1/16/A/066 “Molekulāro marķieru identificēšana hipofīzes adenomu veidošanās, attīstības gaitas un terapijas efektivitātes prognozēšanai”, 1.1.1.1/16/A/091 “Metformīna terapijas ietekmējošo faktoru savstarpējās mijiedarbības izpēte otrā tipa diabēta ārstēšanas efektivitātes prognozēšanai”, 1.1.1.1/16/A/104 “Jaunu RNS fāgu vīrusveidīgo daļiņu iegūšana un raksturošana”, 1.1.1.1/16/A/107 “Jaunu antimikrobiālu līdzekļu atlase pret grampozitīvo baktēriju sortāzi A”, 1.1.1.1/16/A/211 “Jaunu luminiscentu savienojumu molekulārais dizains diagnostikas mērķiem”.

1. **Konkursa iepirkums priekšmets**

3.1. Antivielu iegādeatbilstoši specifikācijai (sk. 2.pielikumu).

3.2. Iepirkums CPV kods: 24950000-8 (Speciālie ķīmiskie produkti).

3.3. Ja kādā no preču aprakstiem ir minēts preču kataloga numurs, tās sastāvdaļu, standartu vai kāds cits konkrēts nosaukums, zīmols vai specifisks preču veids, Pretendents var piedāvāt preci, kura ir ekvivalenta Pasūtītāja norādītām prasībām.

3.4. Iepirkumā drīkst iesniegt piedāvājumu par katru produktu atsevišķi. Vērtēta tiks katra produkta cena.

3.5. Piegādes izmaksām un jebkurām citām izmaksām, izņemot PVN, jābūt iekļautām pretendenta piedāvājumā.

***Papildus produkti***

3.6. Pasūtītājs, vispārīgās vienošanās ietvaros un tās darbības laikā, papildus var iegādāties produktus, kas nav norādīti konkursa tehniskajā specifikācijā (turpmāk – Papildus produkti), ar nosacījumu, ka šādi iegādājamo produktu vērtība nepārsniedz 15% no kopējās maksimālās iespējamās līgumcenas – 120 000 EUR bez PVN. Tādējādi šādi, papildus, iegādājamo produktu kopējā vērtība iespējama – līdz 18 000 EUR bez PVN.

3.7. Papildus produkti ir antivielas un saistītie produkti.

3.8. Papildus produktu iegādes kārtība:

3.8.1. Pasūtītājs visiem pretendentiem, kas iepirkumu procedūrā būs uzvarējuši kaut vienā iepirkuma pozīcijā (piedāvājuši zemāko cenu par kādu no produktiem), uz pretendenta piedāvājumā Konkursam (pieteikums dalībai konkursā) norādīto e-pasta adresi nosūta uzaicinājumu, kas ietver preces aprakstu un preču daudzumu, un pretendenti iesniedz Pasūtītājam kārtējos cenu piedāvājumus 3 (trīs) darba dienu laikā no Pasūtītāja uzaicinājuma nosūtīšanas dienas.

3.9.2. Piedāvājumi tiek iesniegti rakstveidā vai elektroniski, nosūtot finanšu un tehnisko piedāvājumu uz Pasūtītaja norādītu e-pasta adresi vai iesniedzot personiski Pasūtītājā juridiskajā adresē, aizlīmētā aploksnē.

3.9.3. Kārtējā cenu piedāvājuma izvēles kritējis - zemākā cena. Pasūtītājs izvēlas piedāvājumu un veic pasūtījumu par konkrētās preces piegādi no pretendenta, kurš piedāvājis zemāko cenu par atbilstošu preci un ja piedāvātā cena atbilst Pasūtītāja finanšu iespējām.

1. **Līguma izpildes laiks, vieta un iepirkuma līguma slēgšana**

4.1. Konkursa rezultātā paredzēts noslēgt vispārīgo vienošanos (sk. 3.pielikumu Vispārīgās vienošanās līguma projekts) par atbilstošo preču piegādi uz 24 mēnešiem no vienošanās noslēgšanas brīža.

4.2. Piegāde jāveic Latvijas Biomedicīnas pētījumu un studiju centram Rātsupītes ielā 1 k-1, Rīgā, atbilstoši līguma nosacījumiem. Piegādes laiks – ne vairāk kā 4 (četru) nedēļu laikā no preču pasūtīšanas brīža.

4.3. Samaksa tiek veikta tikai par piegādātām precēm.

4.4. Viena pasūtījuma apmērs nav ierobežots ne minimālā, ne maksimālā apmērā, izņemot līgumcenu robežas.

4.5. Līguma slēgšana:

4.5.1. a) Vispārīgo vienošanos paredzēts slēgt ar tiem piegādātājiem, kuri būs piedāvājuši specifikācijai atbilstošas preces, tomēr par iepirkuma uzvarētāju konkrētai precei tiks atzīts un pasūtījumu (ja attiecīgā prece tiks pasūtīta) iegūs pretendents, kurš specifikācijai atbilstošām precēm būs piedāvājis zemāko cenu. Pasūtījumi tiks veikti vadoties pēc pasūtītāja vajadzības un finanšu iespējām.

4.5.1.b) Pārējie pretendenti attiecīgajai precei pasūtījumu iegūs tikai tad, ja lētākā piedāvājuma autors nespēs attiecīgo preci piegādāt vai piegādāt to līgumā noteiktajā termiņā vai piegādās nekvalitatīvu preci. Pasūtījumu kārtību nosaka Vispārīgās vienošanās līguma projekta (Nolikuma 3.pielikums) 1.punkta apakšpunkti.

1. **Konkursa nolikuma saņemšana**

5.1. Nolikums un tā pielikumi, kas ir Nolikuma neatņemama sastāvdaļa, ir brīvi elektroniski pieejami un tos bez maksas var lejupielādēt Pasūtītāja mājas lapā internetā www.biomed.lu.lv, sadaļā Iepirkumi apakšsadaļā Konkursi.

5.2. Ja ieinteresētais piegādātājs laikus ir pieprasījis papildu informāciju par Nolikumu, Pasūtītājs to sniedz ne vēlāk kā piecu dienu laikā, bet ne vēlāk kā 6 (sešas) dienas pirms Nolikuma 6.1.punktā noteiktā piedāvājumu iesniegšanas termiņa beigām.

5.3.Papildu informāciju Pasūtītājs ievieto Pasūtītāja mājas lapā www.biomed.lu.lv, sadaļas Iepirkumi apakšsadaļā Konkursi un nosūta ieinteresētajam piegādātājam, kurš uzdevis jautājumu. Ar brīdi, kad informācija ievietota Pasūtītāja mājas lapā internetā, uzskatāms, ka ieinteresētie piegādātāji ir saņēmuši papildu informāciju par Nolikumu.

1. **Piedāvājuma iesniegšanas un atvēršanas kārtība**

6.1. Piedāvājumi iesniedzami līdz 2018.gada 9.aprīlim, plkst 1100, Latvijas Biomedicīnas pētījumu un studiju centrā (BMC) Rātsupītes ielā 1, Rīgā, sekretariātā (2.stāvā) darba dienās no 0930 līdz 1630 iesniedzot personīgi vai atsūtot pa pastu. Pasta sūtījumam jābūt piegādātam BMC birojā līdz augstāk noteiktajam termiņam. Piedāvājums, kas iesniegts pēc noteiktā termiņa, neatkarīgi no kavēšanās iemesla, netiks pieņemts un neatvērts tiks atgriezts atpakaļ iesniedzējam.

6.2. Piedāvājumu atvēršanas sēde ir atklāta un tā notiks 2018.gada 9.aprīlī, plkst 1100 Rātsupītes ielā 1 k-1, Rīgā (zāle, kurā notiks piedāvājumu atvēršana tiks precizēta piedāvājumu atvēršanas dienā).

6.3. Pretendents var iesniegt tikai vienu piedāvājumu. Ja pretendents iesniegs piedāvājuma variantus, Komisija neizskatīs nevienu no iesniegtajiem piedāvājumu variantiem.

1. **Piedāvājuma noformējuma un atbilstības prasības**

7.1. Piedāvājums iesniedzams atbilstoši 8.punktā noteiktajām prasībām attiecībā uz iesniedzamajiem dokumentiem. Konkursa dokumenti iesniedzami latviešu vai angļu valodā. Izziņas no reģistriem un citus dokumentus no valsts institūcijam iespējams iesniegt attiecīgās valsts valodā pievienojot attiecīgu tulkojumu latviešu vai angļu valodā. Piedāvājuma neatbilstība specifikācijai var tikt uzskatīta par pamatu piedāvājuma diskvalifikācijai. Piedāvājumam jāietver tikai specifikācijā norādītās vienības. Jebkuras citas vienības vai to papildus funkcijas, kas nav prasītas, netiks ņemtas vērā un nevar kalpot par pamatojumu cenas palielinājumam.

7.2. Piedāvājumu iesniedz divos eksemplāros, no kuriem viens ir ar norādi „Oriģināls”, bet otrs ar norādi „Kopija”. Papildus CD vai DVD matricā jāiesniedzpretendenta tehniskais un finanšu piedāvājums formātā, kas nodrošinātu sadarbspēju ar MS Office programmatūru. Pretrunu gadījumā starp piedāvājuma oriģinālu un kopiju, kā arī oriģinālu un piedāvājuma elektronisko formātu, vērā tiks ņemts piedāvājuma oriģināls.

7.3. Piedāvājums iesniedzams cauršūts ar numurētām lapām, aizlīmētā aploksnē uz kuras norādīts iepirkuma numurs un iesniedzēja nosaukums. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ar nosacījumu, ka viss piedāvājums ir cauršūts.

7.4. Finanšu un tehniskajā piedāvājumā (2.pielikums) jānorāda cena (bez PVN, EUR) par vienu preču vienību, cita tehniskajā specifikācijā pieprasītā informācija, ja tāda prasīta, kā arī, ja tiek piedāvāti ekvivalenti produkti - pretendenta piedāvātās preces nosaukums, tās ražotājs un ID numurs, kas ļauj izvērtēt preces atbilstību prasītajam. Šaubu gadījumā pasūtītājs ir tiesīgs lūgt pretendentam papildu informāciju, kas apstiprinātu preces atbilstību prasītajam. **Tehniskā un finanšu piedāvājuma elektroniskajā versijā pretendents nav tiesīgs mainīt tehniskā un finanšu piedāvājuma formu, tikai papildināt aili *pretendenta piedāvājums*. Tehniskā un finanšu piedāvājuma drukātājā versijā pretendents var norādīt (izdrukāt) tikai tās pozīcijas, kuras tas piedāvājis.**

7.5. Piedāvājums sastāv no:

7.5.1. pieteikuma dalībai Konkursā (Nolikuma 1.pielikums);

7.5.2. atbilstības dokumentiem (Nolikuma 8.punkts).

1. **Prasības pretendentiem un pretendentu izslēgšanas nosacījumi**

8.1. Iepirkuma komisija izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu jebkurā no šādiem gadījumiem (Publisko iepirkumu likuma 42.pantā noteiktie izslēgšanas nosacījumi):

8.1.1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu samaksas.

8.1.2. konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.

8.1.3. pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;

8.1.4. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem;

8.1.5. pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar Publisko iepirkumu likuma 18.panta ceturto daļu un šīs priekšrocības nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

8.1.6. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi;

8.1.7. pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

* + - 1. vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī,
			2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

8.1.8. pretendents ir sniedzis nepatiesu informāciju, lai apliecinātu atbilstību šā Nolikuma punkta vai Publisko iepirkumu likuma noteikumiem vai saskaņā ar Publisko iepirkumu likuma noteiktajām pretendentu kvalifikācijas prasībām, vai nav sniedzis prasīto informāciju.

8.1.9. uz personālsabiedrības biedru, ja pretendents ir personālsabiedrība un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 8.1.1., 8.1.2., 8.1.3., 8.1.4., 8.1.5., 8.1.6. vai 8.1.7.punkta nosacījumi.

8.1.10. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, pakalpojuma vai piegādes līguma vērtības, ir attiecināmi šīs daļas 8.1.1., 8.1.2., 8.1.3., 8.1.4., 8.1.5., 8.1.6. vai 8.1.7.punkta nosacījumi. – šajā konkursā nav attiecināms.

8.2. Iepirkuma komisija ir tiesīga izslēgt pretendentu no turpmākās dalības iepirkuma procedūrā, kā arī neizskatīt pretendenta piedāvājumu, ja:

 8.2.1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma. Pasūtītājs neizslēdz pretendentu no dalības iepirkuma procedūrā, ja no dienas, kad pasūtītājs vienpusēji atkāpies no publiska piegādes, pakalpojuma vai būvdarbu līguma, vispārīgās vienošanās par piegādi, pakalpojumiem vai būvdarbiem vai pakalpojumu vai būvdarbu koncesijas līguma, līdz piedāvājuma iesniegšanas dienai ir pagājuši 12 mēneši,

 8.2.2. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu vai pakalpojuma vērtības, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām ir attiecināmi Nolikuma 8.2.1.punkta nosacījumi – šajā konkursā nav attiecināms.

8.3. Pasūtītājs neizslēdz pretendentu no dalības iepirkuma procedūrā, ja:

 8.3.1. no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar Publisko iepirkuma likuma 42.panta pirmās daļas 1. punktā un 7. punkta "a" apakšpunktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši trīs gadi,

 8.3.2. no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar Publisko iepirkuma likum 42.panta pirmās daļas 6. punktā un 7. punkta "b" apakšpunktā un otrās daļas 2. punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 12 mēneši.

8.4. Ja pasūtītājs konstatē, ka Ministru kabineta noteiktajā informācijas sistēmā saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju pretendentam vai Nolikuma 8.1.9., 8.1.10.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.

8.5. Pretendents, lai apliecinātu, ka tam, kā arī Nolikuma 8.1.9., 8.1.10.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, Publisko iepirkumu likuma 42.panta piektajā daļā minētajā termiņā iesniedz:

 8.5.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu,

 8.5.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu,

 8.5.3. līdz piedāvājumu iesniegšanas termiņa pēdējai dienai vai arī dienai, kad pieņemts lēmums par iespējamu iepirkuma līguma slēgšanas tiesību piešķiršanu, kopiju no Valsts ieņēmumu dienesta vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.

8.6. Pasūtītājs pieprasa, lai pretendents nomaina apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, publiska pakalpojuma vai publiska piegādes līguma vērtības, ja tas atbilst Publisko iepirkumu likuma 42.panta pirmās daļas 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ja tā atbilst Publisko iepirkumu likuma 42.panta pirmās daļas 1., 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, pasūtītājs izslēdz pretendentu no dalības iepirkuma procedūrā.

8.7. Lai pārbaudītu, vai pretendents nav izslēdzams no dalības iepirkuma procedūrā Publisko iepirkumu likuma 42.panta pirmās daļas 1., 6. un 7. punktā un otrās daļas 2. punktā minēto noziedzīgo nodarījumu un pārkāpumu dēļ, par kuriem attiecīgā Publisko iepirkumu likuma 42.panta pirmajā daļā minētā persona ir sodīta vai tai ir piemērots piespiedu ietekmēšanas līdzeklis Latvijā, kā arī Publisko iepirkumu likuma 42.panta pirmās daļas 2. un 3. punktā minēto faktu dēļ, pasūtītājs, kā arī piegādātājs par sevi, izmantojot Ministru kabineta noteikto informācijas sistēmu attiecībā uz Latvijā reģistrētu vai pastāvīgi dzīvojošu personu, Ministru kabineta noteiktajā kārtībā iegūst informāciju:

8.7.1. par Publisko iepirkumu likuma 42.panta pirmās daļas 1., 6. un 7. punktā un otrās daļas 2.punktā minētajiem pārkāpumiem un noziedzīgajiem nodarījumiem — no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot pretendenta un citu Publisko iepirkumu likuma 42.panta pirmajā un otrajā daļā minēto personu piekrišanu;

8.7.2. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un citu Publisko iepirkumu likuma 42.panta pirmajā daļā minēto personu piekrišanu;

8.7.3. par Publisko iepirkumu likuma 42.panta pirmās daļas 1.punktā minēto personu (personu, kura ir pretendenta valdes vai padomes loceklis, pārstāvēttiesīgā persona, prokūrists, vai personu, kura ir pilnvarota pārstāvēt pretendentu darbībās, kas saistītas ar filiāli) un par Publisko iepirkumu likuma 42.panta pirmās daļas 3. punktā minētajiem faktiem — no Uzņēmumu reģistra.

8.8. Lai pārbaudītu, vai uz Latvijā reģistrēta pretendenta valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz ārvalstī reģistrētu vai pastāvīgi dzīvojošu pretendentu, vai uz Publisko iepirkumu likuma 42.panta pirmās daļas 9., 10. un 11. punktā minēto personu, kas reģistrēta vai pastāvīgi dzīvo ārvalstī, nav attiecināmi Publisko iepirkumu likuma 42.panta pirmajā daļā un otrās daļas 2. punktā noteiktie izslēgšanas nosacījumi, pasūtītājs, izņemot Publisko iepirkumu likuma 42.panta vienpadsmitajā daļā minēto gadījumu, pieprasa, lai pretendents iesniedz attiecīgās kompetentās institūcijas izziņu, kas apliecina, ka uz Latvijā reģistrēta pretendenta valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz pretendentu, vai uz Publisko iepirkumu likuma 42.panta pirmās daļas 9., 10. un 11. punktā minēto personu neattiecas Publisko iepirkumu likuma 42.panta pirmajā daļā un otrās daļas 2. punktā minētie gadījumi. Ja par valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, atbilstoši pretendenta vai Publisko iepirkumu likuma 42.panta pirmās daļas 9. un 11. punktā minētās personas reģistrācijas valsts normatīvajiem aktiem nevar būt persona, uz kuru ir attiecināmi Publisko iepirkumu likuma 42.panta pirmajā daļā noteiktie izslēgšanas nosacījumi, pretendents ir tiesīgs izziņas vietā iesniegt attiecīgu skaidrojumu. Termiņu skaidrojuma vai izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais k pretendents noteiktajā termiņā neiesniedz minēto skaidrojumu vai izziņu, pasūtītājs to izslēdz no dalības iepirkuma procedūrā. Ja pasūtītājs no skaidrojuma negūst pārliecību, ka uz attiecīgajām personām nav attiecināmi Publisko iepirkumu likuma 42.panta pirmajā daļā noteiktie izslēgšanas nosacījumi, tas ir tiesīgs pieprasīt iesniegt par attiecīgajām personām kompetento institūciju izziņas.

8.9. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Publisko iepirkumu likuma 42.panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas Publisko iepirkumu likuma 42.panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas Publisko iepirkumu likuma 42.panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

* 1. Iepirkuma komisija izvērtē, vai piedāvājums nav nepamatoti lēts. Ja iepirkuma komisija konstatē, ka piedāvājums ir nepamatoti lēts, tad pirms piedāvājuma iespējamās noraidīšanas rakstveidā tiek pieprasīts detalizēts paskaidrojums par būtiskajiem piedāvājuma nosacījumiem.
	2. Ja nepieciešams izvērtēt pretendenta darba ņēmēju vidējās stundas tarifa likmes profesiju grupās un Valsts ieņēmumu dienesta apkopotos datus par darba ņēmēju vidējām stundas tarifa likmēm profesiju grupās, iepirkuma komisija pieprasa atzinumu no Valsts ieņēmumu dienesta.
	3. **Uzticamības nodrošināšanai iesniegto pierādījumu vērtēšana**

(1) Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42.panta pirmās daļas 1., 3., 4., 5., 6. vai 7. punktā vai otrās daļas 1. vai 2. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

(2) Ja pretendents neiesniedz skaidrojumu un pierādījumus, pasūtītājs izslēdz attiecīgo pretendentu no dalības iepirkuma procedūrā kā atbilstošu Publisko iepirkumu likuma 42.panta pirmās 1., 3., 4., 5., 6. vai 7. punktā vai otrās daļas 1. vai 2. punktā minētajam izslēgšanas gadījumam.

(3) Pasūtītājs izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt no attiecīgā noziedzīgā nodarījuma vai pārkāpuma jomā kompetentām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja pasūtītājam ir pieejams vai arī pretendents ir iesniedzis attiecīgā noziedzīgā nodarījuma vai pārkāpuma jomā kompetentas institūcijas atzinumu par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.

(4) Ja pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības iepirkuma procedūrā. Ja veiktie pasākumi ir nepietiekami, pasūtītājs pieņem lēmumu izslēgt pretendentu no turpmākās dalības iepirkuma procedūrā.

8.13. **Eiropas vienotais iepirkuma procedūras dokuments**

(1) Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

(2) Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

(3) Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

(4) Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Eiropas vienotais iepirkuma procedūras dokuments pieejams Eiropas Komisijas tīmekļa vietnē (<https://ec.europa.eu/growth/tools-databases/espd/filter?lang=lv>), kā arī Iepirkuma uzraudzības biroja tīmekļa vietnē (<http://iub.gov.lv/lv/node/98>).

|  |  |
| --- | --- |
| **8.14. Atbilstības kritēriji:** | **8.15. Atbilstības kritērija izpildi apliecinošie dokumenti:** |
| 8.14.1. Pretendents iesniedzis tehnisko un finanšu piedāvājumu. | 8.15.1. Tehniskais un finanšu piedāvājums (2.pielikums)lielikums), kas noformēts Nolikuma 7.punktā un it sevišķi 7.3.punktā noteiktajā kārtībā. |
| 8.14.2. Pretendents iepazinies ar Konkursa nosacījumiem un apņemas izpildīt vispārīgās vienošanās līgumā noteiktos nosacījumus. | 8.15.2. Pieteikums dalībai Konkursā, kas noformēts atbilstoši Nolikuma 1.pielikumam. |

1. **Piedāvājuma noformējuma pārbaude, pretendentu atlase un piedāvājumu atbilstības pārbaude**

9.1.Komisija pēc Nolikuma 7.punktā noteiktajām noformējuma prasībām pārbauda piedāvājuma noformējumu.

9.2. Komisija pēc iesniegtajiem, Nolikuma 8.punktā noteiktajiem pretendentu kvalifikācijas prasībām, nosaka pretendentu atbilstību.

9.3. Komisija pēc Nolikuma 8.punktā noteiktajām piedāvājuma atbilstības prasībām pārbauda piedāvājuma atbilstību.

9.4. Pārbaužu secību un kārtību nosaka Publisko iepirkumu likums.

9.5. Pretendenta neatbilstība kādai no Nolikuma prasībām un/vai tā piedāvājuma neatbilstība kādai no Nolikuma prasībām, vai visas Nolikumā pieprasītās informācijas neiesniegšana var būt pamats attiecīgā pretendenta piedāvājuma noraidīšanai un pretendenta izslēgšanai no turpmākās dalības Konkursā.

1. **Piedāvājuma vērtēšanas kritēriji**

10.1. Saimnieciski izdevīgākais piedāvājumus, kuru nosaka ņemot vērā **zemāko cenu** vienai vienībai (katrai pozīcijai atsevišķi).

 10.1.1. ja vairāk kā vienam piedāvājumam ir vienāda, zemākā cena, tad par galīgo uzvarētāju tiek atzīts pretendents, kurš piedāvājis īsāku piegādes termiņu produktiem ar vienādu zemāko cenu (sk. Nolikuma 1.pielikumu – pieteikuma vēstules 7.punktu)

1. **Citi noteikumi**

11.1. Nolikumā minētajai numerācijai un atsaucei uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu un prasībām.

11.2. Ja izraudzītais pretendents (pretendents, ar kuru būtu slēdzams vispārīgās vienošanās līgums) vispārīgo vienošanos/iepirkumu līgumu nenoslēdz 5 (piecu) darba dienu laikā no Pasūtītāja uzaicinājuma nosūtīšanas, Komisijai ir tiesības uzskatīt, ka pretendents atteicies slēgt vispārīgo vienošanos/iepirkumu līgumu ar Pasūtītāju.

11.3. Pretendents pieteikumā atklātam konkursam norāda, vai tā piedāvājums satur informāciju ir klasificējama kā komercnoslēpums (attiecīgi pamatojot).

11.4. Ja piedāvājumu iesniedz personu apvienība, tad personu apvienībai, ar kuru pieņemts lēmums slēgt iepirkumu līgumu, LR normatīvajos aktos vai attiecīgās ārvalsts normatīvajos aktos noteiktā kārtībā jāreģistrē personālsabiedrību (pilnsabiedrību), 10 (desmit) kalendāro dienu laikā no dienas, kad atbilstoši Publisko iepirkumu likumam var slēgt iepirkumu līgumu.

11.5. Ja piedāvājumu iesniedz fizisko vai juridisko personu apvienība jebkurā to kombinācijā, piedāvājumā jānorāda personu, kura pārstāv piegādātāju apvienību Konkursā, kā arī katras personas atbildības apjoms.

11.6. Komisija veic piedāvājumu pārbaudi un pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.

1. **Iepirkumu komisija.**

12.1. Direktora rīkojums Nr.2-9/96 (01.10.2015.)

12.2. Iepirkuma komisijas darbs un tās attiecības ar pretendentu tiek organizētas saskaņā ar Publisko iepirkumu likumu un attiecīgajiem Ministru kabineta noteikumiem.

Valsts pasūtītāja pilnvarotā komisija:

Dāvids Fridmanis, Juris Jansons, Artūrs Ābols, Irēna Čudarāne, Oskars Zvejnieks

# *Atklāta konkursa „Antivielu iegāde”*

# *BMC 2018/76*

# *1.pielikums*

# Pieteikuma vēstule dalībai atklātā konkursā,,Antivielu iegāde”

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***/Pretendenta nosaukums/*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ */Datums/* | APP Latvijas Biomedicīnas pētījumu un studiju centrsIepirkuma komisijai |

Līdz ar pieteikuma un tam pievienoto dokumentu iesniegšanu, piesaku pretendenta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā - Pretendents)

*/nosaukums/*

dalību atklātā konkursā **“Antivielu iegāde**”, iepirkuma id. Nr.**BMC 2018/76** (turpmāk tekstā - Konkurss) un Pretendenta vārdā:

1) piedāvājam piegādāt APP Latvijas Biomedicīnas pētījumu un studiju centram preces, ievērojot Nolikuma noteikumus un saskaņā ar iesniegto piedāvājumu, t.sk., finanšu piedāvājumu;

2) apliecinu, ka visas piedāvājumam pievienotās dokumentu kopijas ir pareizas;

3) apliecinu, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;

4) apliecinu, ka gadījumā, ja mūsu piedāvājums tiks atzīts par Konkursa rezultātā uzvarējušo piedāvājumu, esam gatavi slēgt Vispārīgās vienošanās līgumu atbilstoši Nolikumam pievienotā Vispārīgās vienošanās līguma projekta noteikumiem, uzņemties un pildīt visas tajā noteiktās saistības.

5) apliecinu, ka attiecībā uz Pretendentu neattiecas neviens no Publisko iepirkumu likuma 42.panta izslēgšanas nosacījumiem.

6) Atbilstoši Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;*

*Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.*

Ņemot vērā to, ka pasūtītājiem paziņojumu veidlapās par līguma slēgšanas tiesību piešķiršanu vai paziņojumā par rezultātiem ir jānorāda informācija par to, vai iepirkumā/iepirkuma procedūrā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai, kā arī, vai šādiem uzņēmumiem ir piešķirtas līguma slēgšanas tiesības, lūdzam, norādīt:

Pretendents atbilstoši šai definīcijai ir **\_\_\_\_\_\_\_\_\_\_** uzņēmums *(norāda mazais vai vidējais)*

7) Ja atbilstoši Nolikuma noteikumu 10.1.apakšpunktā noteiktajam, kādam no mūsu piedāvātajiem produktiem Konkursā kopumā būs piedāvātas 2 vai vairāk vienādas zemākās cenas, tad lai noteiktu uzvarētāju attiecīgajam produktam tiek vērtēts produktu piegādes termiņš. Tāpēc, un tikai šādiem gadījumiem: produktiem ar vienādu zemāko cenu *(citiem produktiem piegādes termiņš nemainās – ne vairāk kā 4 nedēļas)* – nosakām, ka produktu piegādes termiņš ir \_\_\_.\_\_\_\_\_\_\_\_\_ *(ne vairāk kā 4 nedēļas) Ja netiks norādīts termiņš, tad tiek uzskatīts, ka piedāvāts 4 nedēļu produktu piegādes termiņš).*

**Vispārēja informācija par Pretendentu:** *(aizpildāmas visas iedaļas)*

|  |  |  |
| --- | --- | --- |
| *1.* | *Pretendenta nosaukums* |  |
| *2.* | *Reģistrācijas Nr.* |  |
| *3.* | *Nod. maks. reģistrācijas Nr.* |  |
| *4.* | *Juridiskā adrese, pasta indekss* |  |
| *5* | *Faktiskā adrese, pasta indekss* |  |
| *6.* | *Bankas konta Nr.* |  |
| *7.* | *Bankas kods* |  |
| *8.* | *Bankas nosaukums* |  |
| *9.* | *Kontaktpersona* |  |
| *10.* | *Tālruņa Nr.* |  |
| *11.* | *E-pasta adrese* |  |

Pretendents apliecina, ka iepriekš norādītā **elektroniskā pasta** adrese tiks izmantots sarakstes nodrošināšanai Konkursa ietvaros.

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

# *Atklāta konkursa „Antivielu iegāde”*

# *BMC 2018/78*

*2.pielikums*

## TEHNISKĀ specifikācija

**TEHNISKAIS UN FINANŠU PIEDĀVĀJUMS**

**Tehniskā specifikācija, kā arī aizpildāmais tehniskais un finanšu piedāvājums pieejama atsevišķā MS Office Excel failā.**

**1.** Finanšu un tehniskajā piedāvājumā

**1.1.** ailē **”Pretendenta piedāvājums” – „Kods”:**

- norāda piedāvātā produkta ID numuru.

**1.2.** ailē **”Pretendenta piedāvājums” – „Produkta nosaukums”:**

- norāda piedāvātā produkta nosaukumu.

**1.3.** ailē **”Pretendenta piedāvājums” – „Produkta ražotājs un produkta apraksts”:**

- norāda piedāvātā produkta ražotāju un produkta aprakstu, kas ļauj izvērtēt preces atbilstību prasītajam.

**1.4.** ailē **”Pretendenta piedāvājums” – „Cena”:**

- norāda produkta cenu EUR bez PVN ar 2 cipariem aiz komata .

**2.** Ja norādītajam kataloga numuram atbilstošā prece nesakrīt ar šīs pašas preces aprakstu (jebkuru citu norādi) iepirkuma tehniskajā specifikācijā, tad par svarīgāku referenci tiek uzskatīts kataloga numurs.

**3.** Pasūtījumi nav ierobežoti ne maksimālā, ne minimālā apmērā, izņemot kopējo vispārīgo vienošanos līgumcenu.

**4.** Cena ietver visus iespējamos izdevumus, izņemot PVN.

**5.** Piedāvātajiem produktiem jābūt jauniem, iepriekš nelietotiem, ražotāja oriģināliepakojumā.

# *Atklāta konkursa „Antivielu iegāde”*

# *BMC 2018/76*

*3.pielikums*

Vispārīgās vienošanās LĪGUMS Nr.BMC 2018/76

Rīgā 2017.gada \_\_. \_\_\_\_\_\_\_\_

Atvasināta publiska persona „Latvijas Biomedicīnas pētījumu un studiju centrs”, zinātniskās institūcijas reģistrācijas Nr.181002, \_\_\_\_\_\_\_\_\_\_\_, kurš rīkojas saskaņā ar iestādes Nolikumu, turpmāk tekstā "Pircējs", no vienas puses, un

(*Līgumslēdzēju nosaukumi, reģistrācijas numuri, pārstāvju vārdi*), \_\_\_\_\_\_\_\_\_\_\_, kurš rīkojas saskaņā ar …….., turpmāk tekstā "Pārdevējs", no otas puse,

kopā turpmāk saukti "Līdzēji", atklāta konkursa “Antivielu iegāde”, id. Nr.BMC 2018/76 (turpmāk – Konkurss) ietvaros, noslēdz šo līgumu (turpmāk - Līgums) par sekojošo:

1. Līguma priekšmets

* 1. Pārdevējs apņemas piegādāt un pārdot un Pircējs apņemas pirkt antivielas un saistītos produktus (preces uzskaitītas Līguma 1.Pielikumā), turpmāk tekstā „Preces", atbilstoši pasūtījumiem un rēķinā - pavadzīmē norādītajiem daudzumiem un summām. *– produktu uzvarētāji*

*1.2. Pārdevējs apņemas piegādāt un pārdot un Pircējs apņemas pirkt antivielas un saistītos produktus, kas nav minēti Līguma 1.pielikumā, bet kurus Pircējs var pasūtīt Pārdevējam ievērojot 1.3.punkta nosacījumu (2.Pielikums – kas publicēts un pieejams Pircēja mājas lapā www.biomed.lu.lv).*

*1.3. Ja pārdevējs, ar kuru noslēgts līgums par reaģentu, materiālu un saistīto produktu piegādi (pārdevēji minēti Līguma 11.punkta apakšpunktos), atsakās piegādāt kādu Preci vai nokavē piegādes termiņu, vai nevar to piegādāt par nolīgto cenu, vai citiem līguma nosacījumiem, Pircējam ir tiesības, pasūtīt Preces no nākamā pārdevēja, kurš solījis nākamo zemāko cenu konkrētajai precei. Ja arī nākamais pārdevējs nespēj piegādāt nepieciešamās preces, Pircējs preces pasūta no nākamā pārdevēja, kurš piedāvājis nākamo zemāko cenu (trešais lētākais cenas piedāvājums u.tml.). – nākamie lētākie piedāvājumi.*

1.4. Ja Pārdevējs nevar nodrošināt Pircēja pieprasītās Preces piegādi, tam nav tiesību celt pretenzijas pret citu pārdevēju, kurš saskaņā ar Konkursa rezultātiem ir piedāvājis nākamo zemāko cenu un no kura tiks pasūtītas šīs preces.

1.5. Preču iegāde tiek apmaksāta no zinātnisko projektu finansējuma, tai skaitā, bet ne tikai, Eiropas Reģionālā attīstības fonda projektu līdzekļiem:

 1.1.1.1/16/A/054 “Gripas vīrusa hemaglutinīna stalka peptīda diagnostiskais un imunoprotektīvais potenciāls: jaunu vakcīnu prototipu izstrāde”, 1.1.1.1/16/A/055 “Orfāno ar G-proteīnu saistīto receptoru, peptīdu dabas ligandu skrīnēšanas sistēmas izstrāde”, 1.1.1.1/16/A/272 “H.pylori eradikācijas kursa ilglaicīgā ietekme uz zarnu trakta mikrobiomu un skrīnēšanas sistēmas izstrāde paplašināta spektra beta laktamāzes kodējošo gēnu noteikšanai feču paraugos”, 1.1.1.1/16/A/101 “Apbedījuma vides mikrobioma nozīme biomolekulārajā arheoloģijā un senās tuberkulozes izpētes procesos”, 1.1.1.1/16/A/044 “Babezioze Latvijā: epidemioloģiskie un diagnostiskie pētījumi riska novērtēšanai”, 1.1.1.1/16/A/066 “Molekulāro marķieru identificēšana hipofīzes adenomu veidošanās, attīstības gaitas un terapijas efektivitātes prognozēšanai”, 1.1.1.1/16/A/091 “Metformīna terapijas ietekmējošo faktoru savstarpējās mijiedarbības izpēte otrā tipa diabēta ārstēšanas efektivitātes prognozēšanai”, 1.1.1.1/16/A/104 “Jaunu RNS fāgu vīrusveidīgo daļiņu iegūšana un raksturošana”, 1.1.1.1/16/A/107 “Jaunu antimikrobiālu līdzekļu atlase pret grampozitīvo baktēriju sortāzi A”, 1.1.1.1/16/A/211 “Jaunu luminiscentu savienojumu molekulārais dizains diagnostikas mērķiem”.

1.6. Līguma 1.3.punktā norādītais Pārdevēja līguma saistību neizpildes piemēru uzskaitījums nav absolūts. Norādītie piemēri neapzīmē Pārdevēja tiesības, piemēram, kavēt preču piegādes vai atteikties no pasūtījumu izpildes.

2. Līdzēju saistības

* 1. Pircējs pasūta Preces Pārdevējam pa telefonu vai elektronisko pastu (epastu).
	2. Pircējs iepērk Preces par finanšu piedāvājumā norādīto cenu, kuras pēc kvalitātes atbilst Pircēja vajadzībām.
	3. Pārdevējs piegādā Preces Pircējam, tam vajadzīgajā termiņā (ne ilgāk kā 4 nedēļas) un uz tā norādīto adresi (Līguma rekvizītos minēto). Piegādes termiņš konkrētai precei ir īsāks, ja iestājas Konkursa Nolikuma 10.1.1.apakšpunktā noteiktais gadījums.
	4. Viena pasūtījuma apmērs nav ierobežots ne minimālā, ne maksimālā apmērā.
1. Preces kvalitāte un cena
	1. Precēm jābūt jaunām,oriģināliepakojumā, kas nav atvērts, preces nedrīkst būt iepriekš lietotas vai izmantotas demonstrācijās, precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
	2. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām un/vai Eiropas Savienības standartiem un pilnībā jāatbilst Konkursā noteiktajām tehniskajām prasībām.
	3. Par Preču kvalitāti atbild Pārdevējs un sedz Pircējam visus pierādītos ar Preču neatbilstību kvalitātei saistītos zaudējumus.
	4. Produkta cena ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi un citiem izdevumiem, izņemot PVN.
	5. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
	6. Preču cenas netiek paaugstināta visu Līguma darbības laiku.
	7. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, Piegādātājs ir tiesīgs piegādāt šīs Preces par zemākām cenām.
	8. Līguma darbības laikā Pārdevējs tiesīgs aizstāt Konkursā piedāvātās preces ar citām, ar nosacījumu, ja par to veikts saskaņojums ar Pircēju un jaunās preces vai to komponentes nav sliktākas vai nav ar zemākiem rādītājiem/parametriem kā Konkursā piedāvātās.
2. Piegādes kartība, īpašumtiesības un riski

4.1. Pārdevējs sedz visus izdevumus, kas saistīti ar Preču piegādi Pircējam.

4.2. Pārdevējsnodrošina Preču piegādi un izkraušanu Pircēja norādītajā telpā, izmantojot savu transportu un darbaspēku.

4.3. Pārdevējsnodod Preces Pasūtītājam kopā ar Preču rēķinu.

4.4. Izrakstot rēķinu tajā obligāti jānorāda Līguma datums un numurs un cita informācija, ja Pircējs to atsevišķi pieprasījis, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu

4.5. Samaksu par saņemtām Precēm Pircējs veic bezskaidras naudas norēķinu veidā 20 (divdesmit) dienu laikā no rēķina izrakstīšanas brīža, izņemot gadījumus, ja Līdzēji rakstveidā vienojas par citiem noteikumiem.

4.6. Pārdevējs informē Pircēju par piegādāto Preču uzglabāšanas noteikumiem un lietošanas īpatnībām.

4.7. Pārdevējs apņemas piegādes laikā, strādājot Pircēja telpās, ievērot Latvijas Republikā spēkā esošo darba drošības un ugunsdrošības noteikumu prasības, un pakļauties Pircēja iekšējās kārtības noteikumiem. Parakstot līgumu Pārdevējs apliecina, ka ir informēts par šiem iekšējās kārtības noteikumiem.

4.8. Pārdevējs pirms piegādes veikšanas tiesīgs sazināties ar Pircēja pārstāvi, lai noskaidrotu vai konkrētajā laikā preci var piegādāt. Ja Pārdevējs piegādes laiku nav saskaņojis, tam nav tiesību celt pretenziju pret pircēju, ja Preces piegādes brīdī Pircējs Preci nevar pieņemt un tā jāpiegādā citā laikā.

5. Pretenzijas par Precēm

* 1. Ja pieņemot Preces, Pircējs atklāj iztrūkumu vai cita veida neatbilstību Līguma nosacījumiem un pavadzīmēm, Pircējs par iztrūkumu vai neatbilstības faktu 5 (piecu) darba dienu laikā informē Pārdevēju.
	2. Pārdevēja pienākums ir 48 stundu laikā (darba dienās) nosūtīt pārstāvi apstākļu noskaidrošanai vai paziņot Pircējam par pretenzijas atzīšanu un, ja Preces bojātas vai konstatēta cita neatbilstība dot norādījumus par rīcību ar bojātām Precēm un novērst konstatēto neatbilstību, veicot bojāto vai nekvalitatīvo preču aizvietošanu ar atbilstošām Precēm trīs darbdienu laikā par saviem līdzekļiem.
	3. Ja Līdzēji nevar vienoties par defekta atbilstību vai atbildību, Līdzējiem ir tiesības pieaicināt neatkarīgu ekspertu, kura pakalpojumu apmaksā Pārdevējs, ja tiek konstatēts, ka Preču defekta rašanās iemesls nav Pircēja vaina. Ja neatkarīgais eksperts konstatē, ka Preču defekts radies Pircēja vainas dēļ, neatkarīgā eksperta pakalpojumu apmaksā Pircējs.
	4. Līdzēji apzinās, ka ne visas pieņemtās un ar Pavadzīmi parakstītās preces tiek izmantotas uzreiz, tāpēc preču atbilstības jeb kvalitātes pārbaude var notikt arī Līguma darbības laikā, t.i., izmantojot preci darbībā.
	5. Ja preces izmantošanas laikā, bet ne ilgāk kā Līguma darbības laikā, tiek konstatēts tās defekts, tiek piemērota Līguma 5.2.-5.3.apakšpunktos noteiktā kārtība par defektu novēršanu.

6. Līdzēju atbildība

6.1. Līgumā paredzēto saistību neizpildes gadījumā Līdzēji informē viens otru par pretenzijām un sarunu ceļā vienojas par šo pretenziju novēršanu.

6.2. Ja šīs pretenzijas netiek novērstas sarunu ceļā, saistību neizpilde tiek izskatīta tiesā Latvijas Republikas likumdošanā noteiktajā kārtībā.

6.3. Pārdevējam nav tiesību nodot Līguma vai tās daļas izpildi trešajām personām, izņemot, ja līgumslēdzēju pusi aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

6.4. Ja Pārdevējs nepiegādā Preces Līgumā noteiktajā termiņā, Pārdevējs maksā Pircējam līgumsodu 0,5% apmērā no laikus nepiegādāto Preču cenas par katru nokavējuma dienu, bet kopumā ne vairāk par 10% no nepiegādāto Preču cenas. Pasūtītājs var lemt par sankcijas nepiemērošanu.

6.5. Ja Pasūtītājs kavē līgumā noteikto preču atmaksas termiņu, Pasūtītājs maksā Pārdevējam līgumsodu 0,5% apmērā no laikus neapmaksāto preču vērtības par katru nokavējuma dienu, bet kopumā ne vairāk par 10% no neapmaksāto preču vērtības. Pārdevējs var lemt par sankcijas nepiemērošanu.

6.6. Ja Pārdevējs neapmaina neatbilstošās Preces Līgumā noteiktajā termiņā, Piegādātājs atmaksā Pircējam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.

6.7. Līgumā noteikto sankciju un līgumsoda apmaksa tiek veikta 20 (divdesmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda vai citu parādu apmaksu, Pircējam ir tiesības ieturēt attiecīgu naudas summu no Pārdevējam veicamajām apmaksām.

6.8. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.

6.9. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.

1. Līguma papildinājumi un grozījumi, līguma sastāvdaļas
	1. Līguma papildinājumi un grozījumi ir spēkā, ja tos rakstveidā parakstījuši Līdzēju pilnvarotie pārstāvji, ievērojot Publisko iepirkumu likuma 61.panta regulējumu.
	2. Līguma neatņemamas sastāvdaļas ir 7.1. punktā minētie papildinājumi un grozījumi, ja tādi būs, kā arī Pārdevēju rakstiski akceptētie Pircēja pasūtījumi - pieteikumi Pircējam nosūtīto Pārdevēju preču pavadzīmju un rēķinu veidā.
	3. Līguma neatņemama sastāvdaļa ir arī Konkursa nolikums un Pārdevēja piedāvājums Konkursā.

**8.** Līguma pirmstermiņa izbeigšana vai pārtraukšana

8.1. Līgums tiek izbeigts pirms termiņa, ja Līdzēji par to labprātīgi rakstveidā vienojas.

8.2. Pircējs ir tiesīgs vienpusēji izbeigt Līgumu pirms termiņa, ja Pārdevējs neizpilda kādu no Līguma saistībām, tai skaitā, bet ne tikai - ja Pārdevējs vismaz divas reizes kavējis Līguma 2.3.apakšpunktā noteikto preču piegādes termiņu, piegādājis kvalitātei neatbilstošas preces vai atteicies piegādāt kādu produktu.

8.3. Pircējs ir tiesīgs vienpusēji izbeigt līgumu 30 dienas iepriekš brīdinot Pārdevēju.

9. Strīdi un tiesvedība

9.1.Visas domstarpības un strīdi tiks atrisināti savstarpēju pārrunu ceļā, tomēr, ja tas neizdodas strīdi tiks izšķirti Latvijas Republikas tiesu institūcijas saskaņā ar Latvijas Republikas likumdošanas normām.

9.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.

10. Līguma darbības laiks

10.1. Vispārīgās vienošanās līgums stājas spēkā ar parakstīšanas brīdi, un ir spēkā 24 (divdesmit četrus) mēnešus.

10.2. Visu Konkursa ietvaros noslēgto vispārīgo vienošanos kopējā cena (galvenā saistība) ir 120 000,- EUR.

1. Papildus noteikumi

11.1. Jautājumos, kas nav atrunāti šajā līgumā, līgumslēdzēji vadās no Latvijas Republikas likumdošanas aktiem.

11.2. Līdzējam jāpaziņo otram līgumslēdzējam par adreses vai norēķinu rekvizītu maiņu 10 kalendāro dienu laikā pēc minētā notikuma iestāšanās.

11.3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.

11.4. Ja kāds no Līdzējiem tiek aizstāts ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.

11.5. Šis Līgums sastādīts 2 (divos) vienādos eksemplāros. Katram Līdzējam pēc līguma parakstīšanas tiek nodots viens līguma eksemplārs.

1. **Papildus produktu iegāde**

*(pārdevējiem, kas uzvarējuši vismaz vienā iepirkuma pozīcijā)*

12.1. Pircējs, vispārīgās vienošanās ietvaros un tās darbības laikā, papildus var iegādāties produktus, kas nav norādīti iepirkuma tehniskajā specifikācijā (turpmāk – Papildus produkti), ar nosacījumu, ka šādi iegādājamo produktu vērtība nepārsniedz 12 000,- EUR bez PVN visiem Pārdevējiem kopā.

12.2. Papildus produkti ir reaģenti, materiāli un citi līdzīgi produkti.

12.3. Papildus produktu iegādes kārtība:

12.3.1. Pasūtītājs uz pārdevēja e-pasta adresi \_\_\_\_\_\_\_\_@\_\_\_\_\_\_ nosūta uzaicinājumu, kas ietver preces aprakstu un preču daudzumu, un pārdevējs iesniedz Pasūtītājam kārtējos cenu piedāvājumus 2 (divu) darba dienu laikā no Pasūtītāja uzaicinājuma nosūtīšanas dienas.

12.3.2. Piedāvājums tiek iesniegts rakstveidā vai elektroniski, nosūtot finanšu un tehnisko piedāvājumu uz Pasūtītaja norādīto e-pasta adresi *iepirkumi@biomed.lu.lv* vai iesniedzot personiski Pasūtītājā juridiskajā adresē, aizlīmētā aploksnē.

12.3.3. Kārtējā cenu piedāvājuma izvēles kritējis - viszemākā cena. Pircējs izvēlas piedāvājumu un veic pasūtījumu par konkrētās preces piegādi no Pārdevēja, kurš piedāvājis zemāko cenu par atbilstošu preci un ja piedāvātā cena atbilst Pircēja finanšu iespējām.

12.4. Uz 12.punktā noteikto Papildus produktu iegādi attiecināmi pārējie Vispārīgās vienošanās līguma punkti, it sevišķi 1.3., 1.4., 2.-6., 9. un 11.punkts.

13. Līdzēju rekvizīti

|  |  |
| --- | --- |
| Pircējs:APP Latvijas Biomedicīnas pētījumu un studiju centrsRātsupītes iela 1 k-1, Rīga LV-1067Tālrunis 67808003, fakss 67442407Zin. inst. reģistrācijas Nr.181002PVN Nr. LV90002120158Banka: AS SEB bankakonts LV36UNLA0001000609671 | Pārdevējs: |
| Pircējs:\_\_\_\_\_\_\_\_\_\_\_ |  |